May 30,2017
కొత్త గరిష్టాలకు మార్కెట్లు
ముంబయి : అనుకూల పవనాల నేపథ్యంలో దేశీయ స్టాక్‌ మార్కె ట్ల దూకుడు కొనసాగుతోంది. దేశీయ స్టాక్‌ మార్కెట్లు వరుసగా మూడో సెషన్‌లోనూ (సోమవా రమూ) లాభాలలో ముగిశాయి. దీంతో ఆయా మార్కెట్ల ప్రధాన సూచీలు కొత్త గరిష్టాలకు చేరాయి. మదుపరుల దన్నుతో బీఎస్‌ఈ సెన్సెక్స్‌ దాదాపు 81.07 పాయింట్ల మేర పెరిగి 31,109.28 పాయింట్లకు చేరింది. ఇది సెన్సెక్స్‌ తాజా గరిష్టం కావడం విశేషం. మరోవైపు ఎన్‌ఎస్‌ఈ నిప్టీ 9.8 పాయింట్ల వృద్ధితో 9,604.90 పాయింట్ల జీవితకాలపు రికార్డును నమోదు చేసింది.బీఎస్‌ఈలో రంగాల వారిగా చూస్తే ఎఫ్‌ఎంసీజీ సూచీ 1.55 శాతం, ఆటో 0.3శాతం, కన్జూమర్‌ డ్యూరెబుల్స్‌ సూచీ 0.1శాతం రాణించి మెరుగై న ప్రదర్శనను కనబరిచాయి. కాగా స్థిరాస్తి రంగ సూచీ 4.39%, ఆరోగ్య సంరక్షణ సూచీ 2.75%, మౌలిక రంగ సూచీ 1.79శాతం, ఐటీ రంగ సూచీ 1.27% కుంగినాయి. హెచ్‌డీఎఫ్‌సీ (3.29%), హెచ్‌యూఎల్‌ (3.07%), పవర్‌ గ్రిడ్‌ (2.76%), సిప్లా (2.55%), ఐటీసీ (2.38%) స్టాక్‌లు అత్యధిక లాభాలను ఆర్జించిన వాటిలో ముందు వరుసలో నిలి చాయి. మరోవైపు సన్‌ఫార్మా 11.56శాతం, అదానీ పోర్ట్స్‌ 5.38శాతం, ఐసీఐసీఐ బ్యాంకు 2.16శాతం, ఎస్‌బీఐ -1.4 శాతం, ఇన్ఫీ -1.09 శాతంతో భారీగా నష్టపోయాయి. సన్‌ ఫార్మా మార్చి త్రైమాసిక లాభాలు క్షీణించిడంతో ఆ సంస్థ షేర్లు 13.2శాతం దిగజారాయి. దీనికితోడు అరబిందో ఫార్మా 5.5శాతం, లుపిన్‌ 2.9శాతం మేర నష్టాపోయాయి.
మీ స్నేహితులకు రికమెండ్ చెయ్యండి